Corona Update: 24 घंटे में 44658 नए कोरोना मामले, 67% केस अकेले केरल से
कोरोना वायरस का संक्रमण देश के ज्यादातर राज्यों में कंट्रोल में दिख रहा है लेकिन केरल में भारी संख्या में आ रहे नए कोरोना मामलों की वजह से देश के कुल कोरोना मामलों में कमी नहीं आ रही है।
नई दिल्ली: कोरोना वायरस का संक्रमण देश के ज्यादातर राज्यों में कंट्रोल में दिख रहा है लेकिन केरल में भारी संख्या में आ रहे नए कोरोना मामलों की वजह से देश के कुल कोरोना मामलों में कमी नहीं आ रही है। केंद्रीय स्वास्थ्य मंत्रालय की तरफ से जारी किए गए आंकड़ों के अनुसार पिछले 24 घंटों के दौरान देशभर में कोरोना वायरस के कुल 44658 नए मामले सामने आए हैं और इनमें 67.19 प्रतिशत यानि 30007 केस अकेले केरल से ही हैं।केरल में सिर्फ नए कोरोना मामले ही नहीं बढ़ रहे हैं बल्कि कोरोना की वजह से होने वाली मौतों का आंकड़ा भी लगातार बढ़ता जा रहा है, पिछले 24 घंटों के दौरान देशभर में कोरोना की वजह से 496 लोगों की जान गई है जिनमें 162 मौतें अकेले केरल में ही हुई हैं।केरल में लंबे समय से कोरोना के मामले बढ़ते ही जा रहे हैं जिस वजह से देश में कोरोना के कुल एक्टिव मामलों में आधे से ज्यादा केस अकेले केरल के ही हैं। स्वास्थ्य मंत्रालय के अनुसार पिछले 24 घंटों के दौरान देश में कोरोना के एक्टिव मामलों में 11174 की बढ़ोतरी हुई है और अब देश में एक्टिव मामलों का आंकड़ा बड़कर 344899 तक पहुंच गया है। हालांकि कुल एक्टिव मामलों में लगभग 53 प्रतिशत यानि 181747 केस अकेले केरल के ही हैं।कोरोना के खिलाफ लड़ाई में वैक्सीन के टीकाकरण को तेजी से बढ़ाया जा रहा है, लगातार 2 दिन रोजाना देश में लगभग 80 लाख लोगों को वैक्सीन का टीका लगा है। अबतक देश में कुल 61.22 करोड़ लोगों को वैक्सीन मिल चुकी है जिनमें 47.28 करोड़ को अभी पहली डोज ही मिली है और 13.94 करोड़ को दोनों डोज मिल चुकी है। कोरोना के बढ़ते मामलों के बीच देश में कोरोना मरीजों की पहचान के लिए टेस्टिंग को कम नहीं किया गया है। पिछले 24 घंटों के दौरान भी देशभर में 18.24 लाख लोगों के टेस्ट हुए हैं।